31999D0697
L 275/33
JURNALUL OFÍCIAL AL UNIUNII EUROPENE
DECIZIA COMISIEI
din 13 octombrie 1999
de modificare a Deciziei 97/467/CE de stabilire a listelor provizorii cu unitățile din țările terțe din care statele membre autorizează importurile de carne de iepure și de vânat de crescătorie
[notificată cu numărul C(1999) 3276]
(Text cu relevanță pentru SEE)
(1999/697/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (1) și articolul 7,
întrucât:
(1)
Prin Decizia 97/467/CE a Comisiei (3), astfel cum a fost modificată ultima dată prin Decizia 98/556/CE (4), se stabilesc listele provizorii cu unitățile din țările terțe din care statele membre autorizează importurile de carne de iepure și de vânat de crescătorie; întrucât lista cu unități stabilită prin decizia menționată mai sus nu include unitățile producătoare de carne de ratite.
(2)
Nu s-a stabilit încă lista cu țările terțe din care statele membre sunt autorizate să importe carne de ratite, nici condițiile de sănătate și certificarea sanitar-veterinară care trebuie îndeplinite la importul acestei categorii de carne în Comunitate.
(3)
În conformitate cu dispozițiile Deciziei 97/467/CE, până la data de 1 octombrie 1999 statele membre pot să autorizeze unități pentru importul de carne de ratite.
(4)
Data de 1 octombrie 1999 se înlocuiește cu data de 1 octombrie 2000 pentru a permite examinarea dispozițiilor ce vor fi aplicate ulterior, în special pe baza comentariilor formulate de către țările terțe, în conformitate cu dispozițiile anexei B la acordul privind aplicarea măsurilor sanitare și fitosanitare și în vederea menținerii fluxului comercial existent.
(5)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
În Decizia 97/467/CE articolul 1 alineatul (2) litera (a), data de „1 octombrie 1999” se înlocuiește cu data de „1 octombrie 2000”.
Articolul 2
Prezenta decizie se adresează statelor membre.
Adoptată la Bruxelles, 13 octombrie 1999.